label_title: 2010-es indianapolisi 500
label_desc: Az Indianapolisi 500 mérföldes versenyt 2010. május 30-án, 94. alkalommal rendezték meg. A versenyt 2007 után ismét a skót Dario Franchitti nyerte, második a brit Dan Wheldon, harmadik az amerikai Marco Andretti lett. Franchitti győzelmével Chip Ganassi lett az első csapattulajdonos aki ugyanabban az évben nyerte meg a NASCAR Daytona 500-as versenyét és az Indianapolis-i 500-at. A verseny végén Mike Conway és Ryan Hunter-Reay szenvedtek súlyos balesetet ami miatt Conway jobb lába eltörött.